जिलाधिकारी गौतम बुद्ध नगर बीएन सिंह ने जनपद के समस्त किसानो का आव्हान करते हुए उन्हें जानकारी दी है कि उत्तर प्रदेश सरकार की महत्वाकांक्षी योजना फसल ऋण मोचन के अंतर्गत किसानों की समस्याओं का निराकरण करने के उद्देश्य से ऑनलाइन करने के लिए आज अंतिम दिन है। अतः जनपद के ऐसे कृषक जिनके द्वारा फसल ऋण मोचन योजना में किसी प्रकार की समस्या हो तो वह अपनी शिकायत आज ऑनलाइन दर्ज करा सकते हैं। इस संबंध में उप निदेशक कृषि एके बिश्नोई के द्वारा समस्त जानकारी सहित एक वीडियो तैयार की गई है। जिसे डीएम वार रूम के माध्यम से जनपद के किसान भाइयों तक पहुंचाया जा रहा है। अतः वीडियो का अवलोकन करते हुए अपनी शिकायत फसल ऋण मोचन योजना के संबंध में दर्ज करा सकते हैं।